ciscoriordan/open-greek-corpus-annotations huggingface dataset:
dionysius-halicarnassensis-history.antiquitates-romanae 3.32.1
μετὰ δὲ τοῦτον τὸν πόλεμον ἕτερος ἀνέστη Ῥωμαίοις ἐκ τοῦ Σαβίνων ἔθνους , ἀρχὴ δὲ αὐτοῦ καὶ πρόφασις ἐγένετο τοιάδε · ἱερόν ἐστι κοινῇ τιμώμενον ὑπὸ Σαβίνων τε καὶ Λατίνων ἅγιον ἐν τοῖς πάνυ θεᾶς Φερωνείας ὀνομαζομένης , ἣν οἱ μεταφράζοντες εἰς τὴν Ἑλλάδα γλῶσσαν οἱ μὲν Ἀνθοφόρον , οἱ δὲ Φιλοστέφανον , οἱ δὲ Φερσεφόνην καλοῦσιν · εἰς δὴ τὸ ἱερὸν τοῦτο συνῄεσαν ἐκ τῶν περιοίκων πόλεων κατὰ τὰς ἀποδεδειγμένας ἑορτὰς πολλοὶ μὲν εὐχὰς ἀποδιδόντες καὶ θυσίας τῇ θεῷ , πολλοὶ δὲ χρηματιούμενοι διὰ τὴν πανήγυριν ἔμποροί τε καὶ χειροτέχναι καὶ γεωργοί , ἀγοραί τε αὐτόθι λαμπρόταται τῶν ἐν ἄλλοις τισὶ τόποις τῆς Ἰταλίας ἀγομένων ἐγίνοντο .
Lemmas: μετά δέ οὗτος ὁ πόλεμος ἕτερος ἀνίστημι Ῥωμαῖος ἐκ ὁ Σαβῖνος ἔθνος , ἀρχή δέ αὐτός καί πρόφασις γίγνομαι τοιόσδε · ἱερός εἰμί κοινῇ τιμάω ὑπό Σαβῖνος τε καί Λατῖνος ἅγιος ἐν ὁ πάνυ θεά Φερωνεία ὀνομάζω , ὅς ὁ μεταφράζω εἰς ὁ Ἑλλάς γλῶσσα ὁ μέν Ἀνθοφόρος , ὁ δέ Φιλοστέφανος , ὁ δέ Φερσέφασσα καλέω · εἰς δή ὁ ἱερός οὗτος συνέρχομαι ἐκ ὁ περίοικος πόλις κατά ὁ ἀποδείκνυμι ἑορτή πολύς μέν εὐχή ἀποδίδωμι καί θυσία ὁ θεός , πολύς δέ χρηματίζω διά ὁ πανήγυρις ἔμπορος τε καί χειροτέχνης καί γεωργός , ἀγορά τε αὐτόθι λαμπρός ὁ ἐν ἄλλος τις τόπος ὁ Ἰταλία ἄγω γίγνομαι .
dionysius-halicarnassensis-history.antiquitates-romanae 3.32.2
εἰς ταύτην δὲ τὴν πανήγυριν ἐλθόντας ποτὲ Ῥωμαίων ἄνδρας οὐκ ἀφανεῖς Σαβῖνοί τινες συναρπάσαντες ἔδησαν καὶ τὰ χρήματα ἀφείλοντο , πρεσβείας τε περὶ αὐτῶν ἀφικομένης οὐδὲν ἐβούλοντο τῶν δικαίων ποιεῖν , ἀλλὰ καὶ τὰ σώματα καὶ τὰ χρήματα τῶν συλληφθέντων κατεῖχον ἐγκαλοῦντες καὶ αὐτοὶ Ῥωμαίοις , ὅτι τοὺς Σαβίνων φυγάδας ὑπεδέχοντο κατασκευάσαντες ἄσυλον ἱερόν , ὑπὲρ ὧν ἐν
Lemmas: εἰς οὗτος δέ ὁ πανήγυρις ἔρχομαι ποτέ Ῥωμαῖος ἀνήρ οὐ ἀφανής Σαβῖνος τις συναρπάζω δέω καί ὁ χρῆμα ἀφαιρέω , πρεσβεία τε περί αὐτός ἀφικνέομαι οὐδείς βούλομαι ὁ δίκαιος ποιέω , ἀλλά καί ὁ σῶμα καί ὁ χρῆμα ὁ συλλαμβάνω κατέχω ἐγκαλέω καί αὐτός Ῥωμαῖος , ὅτι ὁ Σαβῖνος φυγάς ὑποδέχομαι κατασκευάζω ἄσυλος ἱερός , ὑπέρ ὅς ἐν
dionysius-halicarnassensis-history.antiquitates-romanae 3.32.3
τῷ πρὸ τούτου λόγῳ δεδήλωταί μοι . ἐκ τούτων δὴ τῶν ἐγκλημάτων εἰς πόλεμον καταστάντες ἐξῄεσαν εἰς ὕπαιθρον ἀμφότεροι δυνάμεσι πολλαῖς , γίνεταί τε αὐτῶν ἐκ παρατάξεως ἀγών · διέμενον γὰρ ἀγχωμάλως ἀγωνιζόμενοι καὶ διελύθησαν ὑπὸ τῆς νυκτὸς ἀμφίλογον καταλιπόντες τὸ νίκημα . ταῖς δʼ ἑξῆς ἡμέραις μαθόντες ἀμφότεροι τῶν τε ἀπολωλότων καὶ τῶν τραυματιῶν τὸ πλῆθος οὐκέτι πεῖραν ἐβούλοντο ἑτέρου λαβεῖν ἀγῶνος , ἀλλʼ ἐκλιπόντες τοὺς χάρακας ἀπῄεσαν ·
Lemmas: ὁ πρό οὗτος λόγος δηλόω ἐγώ . ἐκ οὗτος δή ὁ ἔγκλημα εἰς πόλεμος καθίστημι ἐξέρχομαι εἰς ὑπαίθριος ἀμφότερος δύναμις πολύς , γίγνομαι τε αὐτός ἐκ παράταξις ἀγών · διαμένω γάρ ἀγχώμαλος ἀγωνίζομαι καί διαλύω ὑπό ὁ νύξ ἀμφίλογος καταλείπω ὁ νίκημα . ὁ δέ ἑξῆς ἡμέρα μανθάνω ἀμφότερος ὁ τε ἀπόλλυμι καί ὁ τραυματίας ὁ πλῆθος οὐκέτι πεῖρα βούλομαι ἕτερος λαμβάνω ἀγών , ἀλλά ἐκλείπω ὁ χάραξ ἀπέρχομαι ·
dionysius-halicarnassensis-history.antiquitates-romanae 3.32.4
καὶ διαλιπόντες τὸν ἐνιαυτὸν ἐκεῖνον πάλιν ἐξῄεσαν ἐπʼ ἀλλήλους μείζονας παρασκευασάμενοι δυνάμεις , γίνεταί τε αὐτῶν περὶ πόλιν Ἠρητὸν ἀπὸ σταδίων ἑξήκοντα καὶ ἑκατὸν τῆς Ῥώμης ἀγών , ἐν ᾧ πολλοὺς μὲν ἀμφοτέρων συνέβη πεσεῖν · ἰσορρόπου δὲ κἀκείνης τῆς μάχης ἐπὶ πολὺν χρόνον διαμενούσης ἀνατείνας εἰς τὸν οὐρανὸν τὰς χεῖρας ὁ Τύλλος εὔξατο τοῖς θεοῖς , ἐὰν νικήσῃ τῇ τόθʼ ἡμέρᾳ Σαβίνους , Κρόνου τε καὶ Ῥέας καταστήσεσθαι δημοτελεῖς ἑορτάς , ἃς ἄγουσι Ῥωμαῖοι καθʼ ἕκαστον ἐνιαυτὸν ὅταν ἅπαντας τοὺς ἐκ γῆς συγκομίσωσι καρπούς , καὶ τὸν τῶν Σαλίων καλουμένων διπλασιάσειν ἀριθμόν . οὗτοι δʼ εἰσὶ πατέρων εὐγενῶν ἐνοπλίους ὀρχήσεις κινούμενοι πρὸς αὐλὸν ἐν τοῖς καθήκουσι χρόνοις καὶ ὕμνους τινὰς ᾅδοντες πατρίους , ὡς ἐν τῷ προτέρῳ
Lemmas: καί διαλείπω ὁ ἐνιαυτός ἐκεῖνος πάλιν ἐξέρχομαι ἐπί ἀλλήλων μέγας παρασκευάζω δύναμις , γίγνομαι τε αὐτός περί πόλις Ἠρητόν ἀπό στάδιον ἑξήκοντα καί ἑκατόν ὁ Ῥώμη ἀγών , ἐν ὅς πολύς μέν ἀμφότερος συμβαίνω πίπτω · ἰσόρροπος δέ κά̓κες ὁ μάχη ἐπί πολύς χρόνος διαμένω ἀνατείνω εἰς ὁ οὐρανός ὁ χείρ ὁ Τύλλος εὔχομαι ὁ θεός , ἐάν νικάω ὁ τότε ἡμέρα Σαβῖνος , Κρόνος τε καί Ῥέα καθίστημι δημοτελής ἑορτή , ὅς ἄγω Ῥωμαῖος κατά ἕκαστος ἐνιαυτός ὅταν ἅπας ὁ ἐκ γῆ συγκομίζω καρπός , καί ὁ ὁ Σάλιος καλέω διπλασιάζω ἀριθμός . οὗτος δέ εἰμί πατήρ εὐγενής ἐνόπλιος ὄρχησις κινέω πρός αὐλός ἐν ὁ καθήκω χρόνος καί ὕμνος τις ἀείδω πάτριος , ὡς ἐν ὁ πρότερος
dionysius-halicarnassensis-history.antiquitates-romanae 3.32.5
δεδήλωκα λόγῳ . μετὰ δὲ τὴν εὐχὴν ταύτην θάρσος τι καταλαμβάνει τοὺς Ῥωμαίους καὶ ὥσπερ ἀκμῆτες εἰς κάμνοντας ὠσάμενοι διασπῶσι τὰς τάξεις αὐτῶν περὶ δείλην ὀψίαν ἤδη καὶ ἀναγκάζουσι τοὺς πρωτοστάτας ἄρξαι φυγῆς , ἀκολουθήσαντές τε αὐτοῖς φεύγουσιν ἐπὶ τὸν χάρακα καὶ περὶ τὰς τάφρους πολλῷ πλείονας καταβαλόντες , οὐδʼ οὕτως ἀπετράποντο , ἀλλὰ παραμείναντες τὴν ἐπιοῦσαν νύκτα καὶ τοὺς ἀπὸ τοῦ ἐρύματος μαχομένους ἀνείρξαντες ἐκράτησαν τῆς παρεμβολῆς .
Lemmas: δηλόω λόγος . μετά δέ ὁ εὐχή οὗτος θάρσος τις καταλαμβάνω ὁ Ῥωμαῖος καί ὥσπερ ἀκμής εἰς κάμνω ὠθέω διασπάω ὁ τάξις αὐτός περί δείλη ὄψιος ἤδη καί ἀναγκάζω ὁ πρωτοστάτης ἄρχω φυγή , ἀκολουθέω τε αὐτός φεύγω ἐπί ὁ χάραξ καί περί ὁ τάφρος πολύς πολύς καταβάλλω , οὐδέ οὕτως ἀποτρέπω , ἀλλά παραμένω ὁ ἐπέρχομαι νύξ καί ὁ ἀπό ὁ ἔρυμα μάχομαι ἀνείργω κρατέω ὁ παρεμβολή .
dionysius-halicarnassensis-history.antiquitates-romanae 3.32.6
μετὰ δὲ τοῦτο τὸ ἔργον · ὅσην ἐβούλοντο τῆς τῶν Σαβίνων λεηλατήσαντες , ὡς οὐδεὶς αὐτοῖς οὐκέτι περὶ τῆς χώρας ἐξῄει μαχησόμενος , ἀπῄεσαν ἐπʼ οἴκου . ἀπὸ ταύτης τῆς μάχης τὸν τρίτον κατήγαγε θρίαμβον ὁ βασιλεύς , καὶ μετʼ οὐ πολὺ πρεσβευσαμένοις τοῖς Σαβίνοις καταλύεται τὸν πόλεμον αἰχμαλώτους τε παρʼ αὐτῶν κομισάμενος , οὓς ἐτύγχανον εἰληφότες ἐν ταῖς προνομαῖς , καὶ αὐτομόλους βοσκημάτων τε καὶ ὑποζυγίων καὶ τῶν ἄλλων χρημάτων ὅσα τοὺς γεωργοὺς ἀφείλοντο , ἣν ἔταξεν ἡ βουλὴ τῶν Ῥωμαίων ζημίαν τιμησαμένη τὰς βλάβας πρὸς ἀργύριον , ἀναπράξας .
Lemmas: μετά δέ οὗτος ὁ ἔργον · ὅσος βούλομαι ὁ ὁ Σαβῖνος λεηλατέω , ὡς οὐδείς αὐτός οὐκέτι περί ὁ χώρα ἐξέρχομαι μάχομαι , ἀπέρχομαι ἐπί οἶκος . ἀπό οὗτος ὁ μάχη ὁ τρίτος κατάγω θρίαμβος ὁ βασιλεύς , καί μετά οὐ πολύς πρεσβεύω ὁ Σαβῖνος καταλύω ὁ πόλεμος αἰχμάλωτος τε παρά αὐτός κομίζω , ὅς τυγχάνω λαμβάνω ἐν ὁ προνομή , καί αὐτόμολος βόσκημα τε καί ὑποζύγιον καί ὁ ἄλλος χρῆμα ὅσος ὁ γεωργός ἀφαιρέω , ὅς τάσσω ὁ βουλή ὁ Ῥωμαῖος ζημία τιμάω ὁ βλάβη πρός ἀργύριον , ἀναπράσσω .
dionysius-halicarnassensis-history.antiquitates-romanae 3.33.1
ἐπὶ τούτοις καταλυσάμενοι τὸν πόλεμον οἱ Σαβῖνοι καὶ τῶν ὁμολογιῶν στήλας ἀντιγράφους θέντες ἐν τοῖς ἱεροῖς , ἐπειδὴ συνέστη Ῥωμαίοις πρὸς τὰς Λατίνων πόλεις κοινῇ συνηρπαγμένας πόλεμος οὐ ῥᾴδιος ἐν ὀλίγῳ καθαιρεθῆναι χρόνῳ ʽδι’ ἃς δὲ αἰτίας ὕστερον ἐρὦ , δεξάμενοι τὸ συμβὰν ἀγαπητῶς ὅρκων μὲν ἐκείνων καὶ συνθηκῶν ὥσπερ οὐδὲ γεγενημένων ἐπελάθοντο , καιρὸν δὲ νομίσαντες ἐπιτήδειον ἔχειν ὧν ἐξέτισαν Ῥωμαίοις χρημάτων πολλαπλάσια παρʼ αὐτῶν ἀπολαβεῖν , ὀλίγοι μὲν τὸ πρῶτον καὶ ἀφανῶς ἐξιόντες ἐληίζοντο τὴν ὅμορον ·
Lemmas: ἐπί οὗτος καταλύω ὁ πόλεμος ὁ Σαβῖνος καί ὁ ὁμολογία στήλη ἀντίγραφος τίθημι ἐν ὁ ἱερός , ἐπειδή συνίστημι Ῥωμαῖος πρός ὁ Λατῖνος πόλις κοινῇ συναρπάζω πόλεμος οὐ ῥᾴδιος ἐν ὀλίγος καθαιρέω χρόνος οἶδα ὅς δέ αἰτία ὕστερον λέγω , δέχομαι ὁ συμβαίνω ἀγαπητός ὅρκος μέν ἐκεῖνος καί συνθήκη ὥσπερ οὐδέ γίγνομαι ἐπιλανθάνω , καιρός δέ νομίζω ἐπιτήδειος ἔχω ὅς ἐκτίνω Ῥωμαῖος χρῆμα πολλαπλάσιος παρά αὐτός ἀπολαμβάνω , ὀλίγος μέν ὁ πρῶτος καί ἀφανής ἐξέρχομαι ληΐζομαι ὁ ὅμορος ·
dionysius-halicarnassensis-history.antiquitates-romanae 3.33.2
ἔπειτα δὲ πολλοὶ συνιόντες καὶ ἐκ τοῦ φανεροῦ , ἐπεὶ τὰ πρῶτα κατὰ γνώμην αὐτοῖς ἐχώρησεν οὐδεμιᾶς ἐπὶ τὴν φυλακὴν τῶν γεωργῶν ἀφικομένης βοηθείας , καταφρονήσαντες τῶν πολεμίων ἐπʼ αὐτὴν διενοοῦντο τὴν Ῥώμην ἐλαύνειν καὶ συνῆγον ἐξ ἁπάσης πόλεως στρατόν , διελέγοντο δὲ καὶ ταῖς Λατίνων πόλεσι περὶ
Lemmas: ἔπειτα δέ πολύς συνέρχομαι καί ἐκ ὁ φανερός , ἐπεί ὁ πρῶτος κατά γνώμη αὐτός χωρέω οὐδείς ἐπί ὁ φυλακή ὁ γεωργός ἀφικνέομαι βοήθεια , καταφρονέω ὁ πολέμιος ἐπί αὐτός διανοέω ὁ Ῥώμη ἐλαύνω καί συνάγω ἐκ ἅπας πόλις στρατός , διαλέγω δέ καί ὁ Λατῖνος πόλις περί
dionysius-halicarnassensis-history.antiquitates-romanae 3.33.3
συμμαχίας . οὐ μὴν ἐξεγένετό γε αὐτοῖς φιλίαν τε καὶ ὁμαιχμίαν ποιήσασθαι πρὸς τὸ ἔθνος · μαθὼν γὰρ τὴν διάνοιαν αὐτῶν ὁ Τύλλος ἀνοχὰς πρὸς Λατίνους ποιησάμενος ἐπὶ τούτους ἔγνω στρατὸν ἐξάγειν τήν τε Ῥωμαίων ἅπασαν δύναμιν καθοπλίσας διπλασίαν οὖσαν ἤδη τῆς πρότερον , ἐξ οὗ τὴν Ἀλβανῶν πόλιν προσέλαβε , καὶ ἀπὸ τῶν ἄλλων συμμάχων ἐπικουρικὸν ὅσον πλεῖστον ἐδύνατο μεταπεμψάμενος .
Lemmas: συμμαχία . οὐ μήν ἐκγίγνομαι γε αὐτός φιλία τε καί ὁμαιχμία ποιέω πρός ὁ ἔθνος · μανθάνω γάρ ὁ διάνοια αὐτός ὁ Τύλλος ἀνοχή πρός Λατῖνος ποιέω ἐπί οὗτος γιγνώσκω στρατός ἐξάγω ὁ τε Ῥωμαῖος ἅπας δύναμις καθοπλίζω διπλάσιος εἰμί ἤδη ὁ πρότερος , ἐκ ὅς ὁ Ἀλβανός πόλις προσλαμβάνω , καί ἀπό ὁ ἄλλος σύμμαχος ἐπικουρικός ὅσος πολύς δύναμαι μεταπέμπω .
dionysius-halicarnassensis-history.antiquitates-romanae 3.33.4
συνῆκτο δὲ καὶ τοῖς Σαβίνοις ἤδη τὸ στράτευμα , καὶ ἐπειδὴ πλησίον ἀλλήλων ἐγένοντο περὶ τὴν καλουμένην ὕλην κακοῦργον ὀλίγον τὸ μεταξὺ χωρίον ἀφέντες κατεστρατοπεδεύσαντο . τῇ δʼ ἑξῆς ἡμέρᾳ συμπεσόντες ἐμάχοντο καὶ ἦσαν ἰσόρροποι μέχρι πολλοῦ · ἤδη δὲ περὶ δείλην ὀψίαν ἐγκλίνουσιν οἱ Σαβῖνοι βιασθέντες ὑπὸ τοῦ Ῥωμαίων ἱππικοῦ καὶ πολὺς αὐτῶν γίνεται φόνος ἐν τῇ φυγῇ , Ῥωμαῖοι δὲ νεκρούς τε τῶν πολεμίων σκυλεύσαντες καὶ χρήματα ὅσα ἦν ἐν τῷ χάρακι διαρπάσαντες τῆς τε χώρας τὴν κρατίστην λεηλατήσαντες ἀπῄεσαν ἐπʼ οἴκου . τοῦτο τὸ τέλος ἔλαβεν ὁ συμβὰς Ῥωμαίοις πρὸς Σαβίνους πόλεμος ἐπὶ τῆς Τύλλου ἀρχῆς .
Lemmas: σύνειμι δέ καί ὁ Σαβῖνος ἤδη ὁ στράτευμα , καί ἐπειδή πλησίον ἀλλήλων γίγνομαι περί ὁ καλέω ὕλη κακοῦργος ὀλίγος ὁ μεταξύ χωρίον ἀφίημι καταστρατοπεδεύω . ὁ δέ ἑξῆς ἡμέρα συμπίπτω μάχομαι καί εἰμί ἰσόρροπος μέχρι πολύς · ἤδη δέ περί δείλη ὄψιος ἐγκλίνω ὁ Σαβῖνος βιάζω ὑπό ὁ Ῥωμαῖος ἱππικόν καί πολύς αὐτός γίγνομαι φόνος ἐν ὁ φυγή , Ῥωμαῖος δέ νεκρός τε ὁ πολέμιος σκυλεύω καί χρῆμα ὅσος εἰμί ἐν ὁ χάραξ διαρπάζω ὁ τε χώρα ὁ κρατύς λεηλατέω ἀπέρχομαι ἐπί οἶκος . οὗτος ὁ τέλος λαμβάνω ὁ συμβαίνω Ῥωμαῖος πρός Σαβῖνος πόλεμος ἐπί ὁ Τύλλος ἀρχή .
dionysius-halicarnassensis-history.antiquitates-romanae 3.34.1
αἱ δὲ τῶν Λατίνων πόλεις Ῥωμαίοις ἐγένοντο διάφοροι τότε πρῶτον , οὐκ ἀξιοῦσαι κατεσκαμμένης τῆς Ἀλβανῶν πόλεως τοῖς ἀνῃρηκόσιν αὐτὴν Ῥωμαίοις τὴν ἡγεμονίαν παραδιδόναι . ἐτῶν γὰρ διαγενομένων πεντεκαίδεκα μετὰ τὸν ἀφανισμὸν τῆς Ἄλβας πρεσβείας ἀποστείλας ὁ τῶν Ῥωμαίων βασιλεὺς εἰς τὰς ἀποίκους τε καὶ ὑπηκόους αὐτῆς τριάκοντα πόλεις ἠξίου πείθεσθαι τοῖς ὑπὸ Ῥωμαίων ἐπιταττομένοις , ὡς παρειληφότων αὐτῶν ἅμα τοῖς ἄλλοις οἷ εἶχον Ἀλβανοὶ καὶ τὴν ἡγεμονίαν τοῦ Λατίνων ἔθνους , δύο μὲν ἀποφαίνων τρόπους κτήσεων , καθʼ οὓς ἄνθρωποι γίνονται τῶν ἀλλοτρίων κύριοι , τόν τε ἀναγκαῖον καὶ τὸν ἑκούσιον , Ῥωμαίους δὲ λέγων καθʼ ἑκάτερον τὸν τρόπον παρειληφέναι τὴν ἡγεμονίαν ὧν εἶχον Ἀλβανοὶ πόλεων .
Lemmas: ὁ δέ ὁ Λατῖνος πόλις Ῥωμαῖος γίγνομαι διάφορος τότε πρῶτος , οὐ ἀξιόω κατασκάπτω ὁ Ἀλβανός πόλις ὁ ἀναλέγω αὐτός Ῥωμαῖος ὁ ἡγεμονία παραδίδωμι . ἔτος γάρ διαγίγνομαι πεντεκαίδεκα μετά ὁ ἀφανισμός ὁ Ἄλβα πρεσβεία ἀποστέλλω ὁ ὁ Ῥωμαῖος βασιλεύς εἰς ὁ ἄποικος τε καί ὑπήκοος αὐτός τριάκοντα πόλις ἀξιόω πείθω ὁ ὑπό Ῥωμαῖος ἐπιτάσσω , ὡς παραλαμβάνω αὐτός ἅμα ὁ ἄλλος οἷ ἔχω Ἀλβανός καί ὁ ἡγεμονία ὁ Λατῖνος ἔθνος , δύο μέν ἀποφαίνω τρόπος κτῆσις , κατά ὅς ἄνθρωπος γίγνομαι ὁ ἀλλότριος κύριος , ὁ τε ἀναγκαῖος καί ὁ ἑκούσιος , Ῥωμαῖος δέ λέγω κατά ἑκάτερος ὁ τρόπος παραλαμβάνω ὁ ἡγεμονία ὅς ἔχω Ἀλβανός πόλις .
dionysius-halicarnassensis-history.antiquitates-romanae 3.34.2
πολεμίων τε γὰρ αὐτῶν σφισι γενομένων τοῖς ὅπλοις κεκρατηκέναι καὶ τὴν πόλιν τὴν ἑαυτῶν ἀπολωλεκόσι τῆς ἰδίας αὐτοῖς μεταδεδωκέναι · ὥστε καὶ ἄκουσιν Ἀλβανοῖς καὶ ἑκοῦσι προσήκειν ἐξεστάναι Ῥωμαίοις τῆς τῶν ὑπηκόων ἀρχῆς .
Lemmas: πολέμιος τε γάρ αὐτός σφεῖς γίγνομαι ὁ ὅπλον κρατέω καί ὁ πόλις ὁ ἑαυτοῦ ἀπόλλυμι ὁ ἴδιος αὐτός μεταδίδωμι · ὥστε καί ἀέκων Ἀλβανός καί ἑκών προσήκω ἐξίστημι Ῥωμαῖος ὁ ὁ ὑπήκοος ἀρχή .
dionysius-halicarnassensis-history.antiquitates-romanae 3.34.3
αἱ δὲ τῶν Λατίνων πόλεις ἰδίᾳ μὲν οὐδὲν ἀπεκρίναντο πρὸς τοὺς πρέσβεις , κοινῇ δὲ τοῦ ἔθνους ἀγορὰν ἐν Φερεντίνῳ ποιησάμενοι ψηφίζονται μὴ παραχωρεῖν Ῥωμαίοις τῆς ἀρχῆς καὶ αὐτίκα αἱροῦνται δύο στρατηγοὺς αὐτοκράτορας εἰρήνης τε καὶ πολέμου , Ἄγκον Πουπλίκιον ἐκ πόλεως Κόρας καὶ Σπούσιον Οὐεκίλιον ἐκ Λαουϊνίου .
Lemmas: ὁ δέ ὁ Λατῖνος πόλις ἴδιος μέν οὐδείς ἀποκρίνω πρός ὁ πρέσβυς , κοινῇ δέ ὁ ἔθνος ἀγορά ἐν Φερέντινον ποιέω ψηφίζω μή παραχωρέω Ῥωμαῖος ὁ ἀρχή καί αὐτίκα αἱρέω δύο στρατηγός αὐτοκράτωρ εἰρήνη τε καί πόλεμος , ανξυς Πουπλίκιος ἐκ πόλις Κόρα καί Σπούσιος Οὐεκίλιος ἐκ Λαουΐνιον .
dionysius-halicarnassensis-history.antiquitates-romanae 3.34.4
διὰ ταύτας μὲν δὴ τὰς αἰτίας συνέστη Ῥωμαίοις ὁ πρὸς τοὺς ὁμοεθνεῖς πόλεμος , προὔβη δὲ ἄχρι πενταετοῦς χρόνου πολιτικός τις γενόμενος καὶ ἀρχαϊκός . οὔτε γὰρ ἐκ παρατάξεως ὅλοις τοῖς στρατεύμασι πρὸς ὅλα συμβάλλουσι μεγάλη συμφορὰ καὶ φθόρος ὁλοσχερὴς συνέβη οὔτε πόλις αὐτῶν οὐδεμία πολέμῳ κρατηθεῖσα κατασκαφῆς ἢ ἀνδραποδισμοῦ ἢ ἄλλης τινὸς ἀνηκέστου συμφορᾶς ἐπειράθη · ἀλλʼ ἐμβαλόντες εἰς τὴν ἀλλήλων γῆν ὑπὸ τὴν ἀκμὴν τοῦ σίτου καὶ προνομεύσαντες ἀπῆγον ἐπʼ οἴκου τὰς δυνάμεις διαμειβόμενοι τοὺς αἰχμαλώτους .
Lemmas: διά οὗτος μέν δή ὁ αἰτία συνίστημι Ῥωμαῖος ὁ πρός ὁ ὁμοεθνής πόλεμος , προβαίνω δέ ἄχρι πενταετής χρόνος πολιτικός τις γίγνομαι καί ἀρχαικός . οὔτε γάρ ἐκ παράταξις ὅλος ὁ στράτευμα πρός ὅλος συμβάλλω μέγας συμφορά καί φθόρος ὁλοσχερής συμβαίνω οὔτε πόλις αὐτός οὐδείς πόλεμος κρατέω κατασκαφή ἤ ἀνδραποδισμός ἤ ἄλλος τις ἀνήκεστος συμφορά ἐπιλέγω · ἀλλά ἐμβάλλω εἰς ὁ ἀλλήλων γῆ ὑπό ὁ ἀκμή ὁ σῖτος καί προνομεύω ἀπάγω ἐπί οἶκος ὁ δύναμις διαμείβω ὁ αἰχμάλωτος .
dionysius-halicarnassensis-history.antiquitates-romanae 3.34.5
μίαν δὲ πόλιν ἐκ τοῦ Λατίνων ἔθνους Μεδυλλίαν παλαίτερον ἔτι Ῥωμαίων ἀποικίαν γενομένην ἐπὶ τῆς Ῥωμύλου ἀρχῆς , ὡς ἐν τῷ πρὸ τούτου δεδήλωκα λόγῳ , μεταθεμένην αὖθις ὡς τοὺς ὁμοεθνεῖς πολιορκίᾳ παραστησάμενος ὁ τῶν Ῥωμαίων βασιλεὺς ἔπεισε μηθὲν ἔτι νεωτερίζειν · ἄλλο δʼ οὐθὲν ὧν οἱ πόλεμοι φέρουσι δεινῶν οὐδετέροις ἐν τῷ τότε συνέβη χρόνῳ . τοιγάρτοι ῥᾴδιαί τε καὶ οὐδὲν ἔγκοτον ἔχουσαι προθυμηθέντων Ῥωμαίων αἱ διαλύσεις ἐπετελέσθησαν .
Lemmas: εἷς δέ πόλις ἐκ ὁ Λατῖνος ἔθνος Μεδυλλία παλαιός ἔτι Ῥωμαῖος ἀποικία γίγνομαι ἐπί ὁ Ῥωμύλος ἀρχή , ὡς ἐν ὁ πρό οὗτος δηλόω λόγος , μετατίθημι αὖθις ὡς ὁ ὁμοεθνής πολιορκία παρίστημι ὁ ὁ Ῥωμαῖος βασιλεύς πείθω μηδείς ἔτι νεωτερίζω · ἄλλος δέ οὐδείς ὅς ὁ πόλεμος φέρω δεινός οὐδέτερος ἐν ὁ τότε συμβαίνω χρόνος . τοιγάρ ῥᾴδιος τε καί οὐδείς ἔγκοτος ἔχω προθυμέομαι Ῥωμαῖος ὁ διάλυσις ἐπιτελέω .
dionysius-halicarnassensis-history.antiquitates-romanae 3.35.1
ταῦτα διαπραξάμενος ἐπὶ τῆς ἰδίας ἀρχῆς βασιλεὺς Τύλλος Ὁστίλιος , ἀνὴρ ἐν ὀλίγοις ἄξιος εὐλογεῖσθαι τῆς τε εὐτολμίας ἕνεκα τῆς πρὸς τὰ πολέμια καὶ τῆς φρονήσεως τῆς περὶ τὰ δεινά , ὑπὲρ ἄμφω δὲ ταῦτα , ὅτι οὐ ταχὺς ὢν εἰς πόλεμον ἰέναι βέβαιος ἦν καταστὰς εἰς αὐτὸν ἐν ἅπασι τῶν ἀντιπάλων προέχειν , ἔτη δὲ κατασχὼν τὴν ἀρχὴν δύο καὶ τριάκοντα τελευτᾷ τὸν βίον ἐμπρησθείσης τῆς οἰκίας , καὶ σὺν αὐτῷ γυνή τε ἀπόλλυται καὶ τέκνα καὶ ὁ ἄλλος οἰκετικὸς ἅπας ὄχλος καταληφθεὶς ὑπὸ τοῦ πυρός .
Lemmas: οὗτος διαπράσσω ἐπί ὁ ἴδιος ἀρχή βασιλεύς Τύλλος Ὁστίλιος , ἀνήρ ἐν ὀλίγος ἄξιος εὐλογέω ὁ τε εὐτολμία ἕνεκα ὁ πρός ὁ πολέμιος καί ὁ φρόνησις ὁ περί ὁ δεινός , ὑπέρ ἄμφω δέ οὗτος , ὅτι οὐ ταχύς εἰμί εἰς πόλεμος ἔρχομαι βέβαιος εἰμί καθίστημι εἰς αὐτός ἐν ἅπας ὁ ἀντίπαλος προέχω , ἔτος δέ κατέχω ὁ ἀρχή δύο καί τριάκοντα τελευτάω ὁ βίος ἐμπίμπρημι ὁ οἰκία , καί σύν αὐτός γυνή τε ἀπόλλυμι καί τέκνον καί ὁ ἄλλος οἰκετικός ἅπας ὄχλος καταλαμβάνω ὑπό ὁ πῦρ .
dionysius-halicarnassensis-history.antiquitates-romanae 3.35.2
καταπρησθῆναι δὲ τὴν οἰκίαν οἱ μὲν ὑπὸ κεραυνοῦ λέγουσι μηνίσαντος τοῦ θεοῦ διʼ ὀλιγωρίαν ἱερῶν τινων ʽἐκλιπεῖν γὰρ ἐπὶ τῆς ἀρχῆς τῆς ἐκείνου πατρίους τινὰς θυσίας , ἑτέρας δʼ οὐχ ὑπαρχούσας ἐπιχωρίους Ῥωμαίοις παραγαγεῖνʼ , οἱ δὲ πλείους ἐξ ἀνθρωπίνης φασὶν ἐπιβουλῆς τὸ πάθος γενέσθαι ἀνατιθέντες τὸ ἔργον Μαρκίῳ τῷ μετʼ ἐκεῖνον ἄρξαντι τῆς πόλεως .
Lemmas: καταπίμπρημι δέ ὁ οἰκία ὁ μέν ὑπό κεραυνός λέγω μηνίζω ὁ θεός διά ὀλιγωρία ἱερός τις ʽἐκλιπεῖν γάρ ἐπί ὁ ἀρχή ὁ ἐκεῖνος πάτριος τις θυσία , ἕτερος δέ οὐ ὑπάρχω ἐπιχώριος Ῥωμαῖος παράγω , ὁ δέ πολύς ἐκ ἀνθρώπινος φημί ἐπιβουλή ὁ πάθος γίγνομαι ἀνατίθημι ὁ ἔργον Μάρκιος ὁ μετά ἐκεῖνος ἄρχω ὁ πόλις .
dionysius-halicarnassensis-history.antiquitates-romanae 3.35.3
τοῦτον γὰρ ἐκ τῆς Νόμα Πομπιλίου θυγατρὸς γενόμενον ἄχθεσθαί τε , ὅτι ἐκ βασιλείου γένους πεφυκὼς αὐτὸς ἰδιώτης ἦν , καὶ γένος ἐπιτρεφόμενον ὁρῶντα τῷ Τύλλῳ παντὸς μάλιστα ὑποπτεύειν , εἴ τι πάθοι Τύλλος εἰς τοὺς ἐκείνου παῖδας ἥξειν τὴν ἀρχήν . ταῦτα δὴ διανοούμενον ἐκ πολλοῦ στήσασθαι κατὰ τοῦ βασιλέως ἐπιβουλὴν πολλοὺς ἔχοντα Ῥωμαίων τοὺς συγκατασκευάζοντας αὐτῷ τὴν δυναστείαν , φίλον δὲ ὄντα τοῦ Τύλλου καὶ ἐν τοῖς μάλιστα πιστευόμενον φυλάττειν ὅτε καιρὸς ἐπιτήδειος φανείη τῆς ἐπιθέσεως .
Lemmas: οὗτος γάρ ἐκ ὁ Νόμας Πομπίλιος θυγάτηρ γίγνομαι ἄχθομαι τε , ὅτι ἐκ βασίλειος γένος φύω αὐτός ἰδιώτης εἰμί , καί γένος ἐπιτρέφω ὁράω ὁ τυλλυς πᾶς μάλα ὑποπτεύω , εἰ τις πάσχω Τύλλος εἰς ὁ ἐκεῖνος παῖς ἥκω ὁ ἀρχή . οὗτος δή διανοέω ἐκ πολύς ἵστημι κατά ὁ βασιλεύς ἐπιβουλή πολύς ἔχω Ῥωμαῖος ὁ συγκατασκευάζω αὐτός ὁ δυναστεία , φίλος δέ εἰμί ὁ Τύλλος καί ἐν ὁ μάλα πιστεύω φυλάσσω ὅτε καιρός ἐπιτήδειος φαίνω ὁ ἐπίθεσις .
dionysius-halicarnassensis-history.antiquitates-romanae 3.35.4
μέλλοντος δὲ τοῦ Τύλλου θυσίαν τινὰ κατʼ οἶκον ἐπιτελεῖν , ἣν αὐτοὺς μόνον ἐβούλετο τοὺς ἀναγκαίους εἰδέναι , καὶ κατὰ δαίμονα τῆς ἡμέρας ἐκείνης χειμερίου σφόδρα γενομένης κατά τε ὄμβρον καὶ ζάλην καὶ σκότος , ὥστʼ ἔρημον ἀπολειφθῆναι τὸν πρὸ τῆς οἰκίας τόπον τῶν φυλαττόντων , ἐπιτήδειον ὑπολαμβάνοντα τὸν καιρὸν ἅμα τοῖς ἑταίροις ἔχουσιν ὑπὸ ταῖς περιβολαῖς τὰ ξίφη παρελθεῖν εἴσω τῶν θυρῶν , ἀποκτείναντα δὲ τὸν βασιλέα καὶ τοὺς παῖδας αὐτοῦ καὶ τῶν ἄλλων ὅσοις ἐνέτυχεν ἐνεῖναι πῦρ εἰς τὴν οἰκίαν κατὰ πολλοὺς τόπους , ταῦτα δὲ πράξαντα τὸν ὑπὲρ τῆς κεραυνώσεως διασπεῖραι λόγον .
Lemmas: μέλλω δέ ὁ Τύλλος θυσία τις κατά οἶκος ἐπιτελέω , ὅς αὐτός μόνος βούλομαι ὁ ἀναγκαῖος οἶδα , καί κατά δαίμων ὁ ἡμέρα ἐκεῖνος χειμέριος σφόδρα γίγνομαι κατά τε ὄμβρος καί ζάλη καί σκότος , ὥστε ἐρῆμος ἀπολείπω ὁ πρό ὁ οἰκία τόπος ὁ φυλάσσω , ἐπιτήδειος ὑπολαμβάνω ὁ καιρός ἅμα ὁ ἑταῖρος ἔχω ὑπό ὁ περιβολή ὁ ξίφος παρέρχομαι εἴσω ὁ θύρα , ἀποκτείνω δέ ὁ βασιλεύς καί ὁ παῖς αὐτός καί ὁ ἄλλος ὅσος ἐντυγχάνω ἔνειμι πῦρ εἰς ὁ οἰκία κατά πολύς τόπος , οὗτος δέ πράσσω ὁ ὑπέρ ὁ κεραύνωσις διασπείρω λόγος .
dionysius-halicarnassensis-history.antiquitates-romanae 3.35.5
ἐγὼ δὲ τοῦτον μὲν οὐ δέχομαι τὸν λόγον οὔτʼ ἀληθῆ νομίζων οὔτε πιθανόν , τῷ δὲ προτέρῳ μᾶλλον προστιθέμενος κατὰ δαίμονα νομίζω τὸν ἄνδρα ταύτης τῆς τελευτῆς τυχεῖν . οὔτε γὰρ ἀπόρρητον φυλαχθῆναι τὴν πρᾶξιν ὑπὸ πολλῶν συσκευαζομένην . εἰκὸς ἦν , οὔτε τῷ συστήσαντι αὐτὴν βέβαιον ἦν ὅτι μετὰ τὴν Ὁστιλίου τελευτὴν ἐκεῖνον ἀποδείξουσι Ῥωμαῖοι βασιλέα τῆς πόλεως , οὔτʼ εἰ τὰ παρʼ ἀνθρώπων αὐτῷ πιστὰ καὶ βέβαια ἦν , τά γέ τοι παρὰ τῶν θεῶν ὅμοια ἔμελλε ταῖς ἀνθρωπίναις ἀγνοίαις ἔσεσθαι .
Lemmas: ἐγώ δέ οὗτος μέν οὐ δέχομαι ὁ λόγος οὔτε ἀληθής νομίζω οὔτε πιθανός , ὁ δέ πρότερος μάλα προστίθημι κατά δαίμων νομίζω ὁ ἀνήρ οὗτος ὁ τελευτή τυγχάνω . οὔτε γάρ ἀπόρρητος φυλάσσω ὁ πρᾶξις ὑπό πολύς συσκευάζω . ἔοικα εἰμί , οὔτε ὁ συνίστημι αὐτός βέβαιος εἰμί ὅτι μετά ὁ Ὁστίλιος τελευτή ἐκεῖνος ἀποδείκνυμι Ῥωμαῖος βασιλεύς ὁ πόλις , οὔτε εἰ ὁ παρά ἄνθρωπος αὐτός πιστός καί βέβαιος εἰμί , ὁ γε τοι παρά ὁ θεός ὅμοιος μέλλω ὁ ἀνθρώπινος ἄγνοια εἰμί .
dionysius-halicarnassensis-history.antiquitates-romanae 3.35.6
μετὰ γὰρ τὴν ὑπὸ τῶν φυλῶν γενησομένην ψηφηφορίαν τοὺς θεοὺς ἔδει τὴν βασιλείαν αὐτῷ διʼ οἰωνῶν αἰσίων ἐπιθεσπίσαι · ἄνδρα δὲ μιαρὸν καὶ τοσούτοις ᾑμαγμένον φόνοις ἀδίκοις τίς ἔμελλε θεῶν ἢ δαιμόνων παρήσειν βωμοῖς τε προσιόντα καὶ θυμάτων καταρχόμενον καὶ τὰς ἄλλας ἐπιτελοῦντα θεραπείας ; ἐγὼ μὲν δὴ διὰ ταῦτα οὐκ εἰς ἀνθρωπίνην ἐπιβουλὴν ἀλλʼ εἰς θεοῦ βούλησιν τὸ ἔργον ἀναφέρω , κρινέτω δʼ ἕκαστος ὡς βούλεται .
Lemmas: μετά γάρ ὁ ὑπό ὁ φυλή γίγνομαι ψηφηφορία ὁ θεός δέω ὁ βασιλεία αὐτός διά οἰωνός αἴσιος ἐπιθεσπίζω · ἀνήρ δέ μιαρός καί τοσοῦτος αἱμάσσω φόνος ἄδικος τίς μέλλω θεός ἤ δαίμων παρίημι βωμός τε προσέρχομαι καί θῦμα κατάρχω καί ὁ ἄλλος ἐπιτελέω θεραπεία ; ἐγώ μέν δή διά οὗτος οὐ εἰς ἀνθρώπινος ἐπιβουλή ἀλλά εἰς θεός βούλησις ὁ ἔργον ἀναφέρω , κρίνω δέ ἕκαστος ὡς βούλομαι .
dionysius-halicarnassensis-history.antiquitates-romanae 3.36.1
μετὰ δὲ τὴν Ὁστιλίου Τύλλου τελευτὴν ἡ μεσοβασίλειος ὑπὸ τῆς βουλῆς ἀποδειχθεῖσα ἀρχὴ κατὰ τοὺς πατρίους ἐθισμοὺς αἱρεῖται βασιλέα τῆς πόλεως Μάρκιον ἐπίκλησιν Ἄγκον · ἐπικυρώσαντος δὲ τοῦ δήμου τὰ δόξαντα τῇ βουλῇ καὶ τῶν ἐκ τοῦ θεοῦ καλῶν γενομένων συντελέσας τὰ κατὰ νόμον ἅπαντα παραλαμβάνει τὴν ἀρχὴν ὁ Μάρκιος ἐνιαυτῷ δευτέρῳ τῆς τριακοστῆς καὶ πέμπτης ὀλυμπιάδος , ἣν ἐνίκα στάδιον Σφαῖρος ὁ Λακεδαιμόνιος , καθʼ ὃν χρόνον Ἀθήνησι τὴν ἐνιαύσιον ἀρχὴν εἶχε Δαμασίας .
Lemmas: μετά δέ ὁ Ὁστίλιος Τύλλος τελευτή ὁ μεσοβασίλειος ὑπό ὁ βουλή ἀποδείκνυμι ἀρχή κατά ὁ πάτριος ἐθισμός αἱρέω βασιλεύς ὁ πόλις Μάρκιος ἐπίκλησις ανξυς · ἐπικυρόω δέ ὁ δῆμος ὁ δοκέω ὁ βουλή καί ὁ ἐκ ὁ θεός καλός γίγνομαι συντελέω ὁ κατά νόμος ἅπας παραλαμβάνω ὁ ἀρχή ὁ Μάρκιος ἐνιαυτός δεύτερος ὁ τριακοστός καί πέμπτος ὀλυμπιάς , ὅς νικάω στάδιον Σφαῖρος ὁ Λακεδαιμόνιος , κατά ὅς χρόνος Ἀθήνησι ὁ ἐνιαύσιος ἀρχή ἔχω Δαμασίας .
dionysius-halicarnassensis-history.antiquitates-romanae 3.36.2
οὗτος ὁ βασιλεὺς πολλὰς τῶν ἱερουργιῶν ἀμελουμένας καταμαθών , ἃς ὁ μητροπάτωρ αὐτοῦ Πομπίλιος Νόμας κατεστήσατο , πολεμιστάς τε καὶ πλεονέκτας τοὺς πλείστους Ῥωμαίων γεγονότας ὁρῶν καὶ οὐκέτι τὴν γῆν ὡς πρότερον ἐργαζομένους , συναγαγὼν εἰς ἐκκλησίαν τὸ πλῆθος τά τε θεῖα σέβειν αὐτοὺς ἠξίου πάλιν , ὥσπερ ἐπὶ Νόμα διετέλουν σέβοντες , διεξιὼν ὅτι παρὰ τὴν τῶν θεῶν ὀλιγωρίαν νόσοι τε λοιμικαὶ πολλαὶ κατέσκηψαν εἰς τὴν πόλιν , ὑφʼ ὧν ἐφθάρη μοῖρα τοῦ πλήθους οὐκ ὀλίγη , καὶ βασιλεὺς Ὁστίλιος ὁ μὴ ποιούμενος αὐτῶν ὴν ἔδει φυλακὴν κάμνων ἐπὶ πολλοὺς χρόνους τὸ σῶμα πάθεσι παντοδαποῖς καὶ οὐδὲ τῆς γνώμης ἔτι τῆς αὑτοῦ καρτερὸς διαμένων , ἀλλὰ συνδιαφθαρεὶς τῷ σώματι τὰς φρένας , οἰκτρᾶς καταστροφῆς ἔτυχεν αὐτός τε καὶ γένος τὸ ἐξ αὐτοῦ ·
Lemmas: οὗτος ὁ βασιλεύς πολύς ὁ ἱερουργία ἀμελέω καταμανθάνω , ὅς ὁ μητροπάτωρ αὐτός Πομπίλιος Νόμας καθίστημι , πολεμιστής τε καί πλεονέκτης ὁ πολύς Ῥωμαῖος γίγνομαι ὁράω καί οὐκέτι ὁ γῆ ὡς πρότερος ἐργάζομαι , συνάγω εἰς ἐκκλησία ὁ πλῆθος ὁ τε θεῖος σέβω αὐτός ἀξιόω πάλιν , ὥσπερ ἐπί Νόμας διατελέω σέβω , διεξέρχομαι ὅτι παρά ὁ ὁ θεός ὀλιγωρία νόσος τε λοιμικός πολύς κατασκήπτω εἰς ὁ πόλις , ὑπό ὅς φθείρω μοῖρα ὁ πλῆθος οὐ ὀλίγος , καί βασιλεύς Ὁστίλιος ὁ μή ποιέω αὐτός ήν δέω φυλακή κάμνω ἐπί πολύς χρόνος ὁ σῶμα πάθος παντοδαπός καί οὐδέ ὁ γνώμη ἔτι ὁ ἑαυτοῦ καρτερός διαμένω , ἀλλά συνδιαφθείρομαι ὁ σῶμα ὁ φρήν , οἰκτρός καταστροφή τυγχάνω αὐτός τε καί γένος ὁ ἐκ αὐτός ·
dionysius-halicarnassensis-history.antiquitates-romanae 3.36.3
πολιτείας τε ἀγωγὴν τὴν ὑπὸ Νόμα κατασταθεῖσαν Ῥωμαίοις ἐπαινῶν ὡς καλὴν καὶ σώφρονα καὶ ἀπὸ τῶν δικαιοτάτων ἔργων τὰς καθʼ ἡμέραν ἑκάστῳ παρέχουσαν εὐπορίας , ἀνανεώσασθαι πάλιν αὐτὴν παρεκάλει γεωργίαις τε καὶ κτηνοτροφίαις καὶ ταῖς ἄλλαις ἐργασίαις , ὅσαις μηθὲν ἀδίκημα προσῆν , ἁρπαγῆς δὲ καὶ βίας καὶ τῶν ἐκ τοῦ πολέμου γινομένων ὠφελειῶν ὑπεριδεῖν .
Lemmas: πολιτεία τε ἀγωγή ὁ ὑπό Νόμας καθίστημι Ῥωμαῖος ἐπαινέω ὡς καλός καί σώφρων καί ἀπό ὁ δίκαιος ἔργον ὁ κατά ἡμέρα ἕκαστος παρέχω εὐπορία , ἀνανεόομαι πάλιν αὐτός παρακαλέω γεωργία τε καί κτηνοτροφία καί ὁ ἄλλος ἐργασία , ὅσος μηδείς ἀδίκημα πρόσειμι , ἁρπαγή δέ καί βία καί ὁ ἐκ ὁ πόλεμος γίγνομαι ὠφέλεια ὑπεροράω .
dionysius-halicarnassensis-history.antiquitates-romanae 3.36.4
ταῦτα καὶ τὰ τούτοις ὅμοια διαλεγόμενος καὶ εἰς πολλὴν ἐπιθυμίαν καθιστὰς ἅπαντας ἡσυχίας ἀπολέμου καὶ φιλεργίας σώφρονος καὶ μετὰ τοῦτο συγκαλέσας τοὺς ἱεροφάντας καὶ τὰς περὶ τῶν ἱερῶν συγγραφάς , ἃς Πομπίλιος συνεστήσατο , παρʼ αὐτῶν λαβὼν ἀνέγραψεν εἰς δέλτους καὶ προὔθηκεν ἐν ἀγορᾷ πᾶσι τοῖς βουλομένοις σκοπεῖν , ἃς ἀφανισθῆναι συνέβη τῷ χρόνῳ · χαλκαῖ γὰρ οὔπω στῆλαι τότε ἦσαν , ἀλλʼ ἐν δρυΐναις ἐχαράττοντο σανίσιν οἵ τε νόμοι καὶ αἱ περὶ τῶν ἱερῶν διαγραφαί · μετὰ δὲ τὴν ἐκβολὴν τῶν βασιλέων εἰς ἀναγραφὴν δημοσίαν αὖθις ἤχθησαν ὑπʼ ἀνδρὸς ἱεροφάντου Γαίου Παπιρίου , τὴν ἁπάντων τῶν ἱερέων ἡγεμονίαν ἔχοντος .
Lemmas: οὗτος καί ὁ οὗτος ὅμοιος διαλέγω καί εἰς πολύς ἐπιθυμία καθίστημι ἅπας ἡσυχία ἀπόλεμος καί φιλεργία σώφρων καί μετά οὗτος συγκαλέω ὁ ἱεροφάντης καί ὁ περί ὁ ἱερός συγγραφή , ὅς Πομπίλιος συνίστημι , παρά αὐτός λαμβάνω ἀναγράφω εἰς δέλτος καί προτίθημι ἐν ἀγορά πᾶς ὁ βούλομαι σκοπέω , ὅς ἀφανίζω συμβαίνω ὁ χρόνος · χάλκεος γάρ οὔπω στήλη τότε εἰμί , ἀλλά ἐν δρύϊνος χαράσσω σανίς ὁ τε νόμος καί ὁ περί ὁ ἱερός διαγραφή · μετά δέ ὁ ἐκβολή ὁ βασιλεύς εἰς ἀναγραφή δημόσιος αὖθις ἀχθέω ὑπό ἀνήρ ἱεροφάντης Γαῖος Παπίριος , ὁ ἅπας ὁ ἱερεύς ἡγεμονία ἔχω .
dionysius-halicarnassensis-history.antiquitates-romanae 3.36.5
ἀνακτησάμενος δὲ τὰ κατερρᾳθυμημένα τῶν ἱερῶν καὶ τὸν ἀργὸν ὄχλον ἐπὶ τὰς ἰδίας ἐργασίας ἀποστείλας ἐπῄνει μὲν τοὺς ἐπιμελεῖς γεωργούς , ἐμέμφετο δὲ τοὺς κακῶς προισταμένους τῶν ἰδίων , ὡς οὐ βεβαίους πολίτας .
Lemmas: ἀνακτάομαι δέ ὁ καταρραθυμέω ὁ ἱερός καί ὁ ἀργός ὄχλος ἐπί ὁ ἴδιος ἐργασία ἀποστέλλω ἐπαινέω μέν ὁ ἐπιμελής γεωργός , μέμφομαι δέ ὁ κακός προΐστημι ὁ ἴδιος , ὡς οὐ βέβαιος πολίτης .
dionysius-halicarnassensis-history.antiquitates-romanae 3.37.1
ταῦτα καθιστάμενος τὰ πολιτεύματα καὶ παντὸς μάλιστα ἐλπίσας ἄνευ πολέμου καὶ κακῶν ἅπαντα τὸν βίον διατελέσειν , ὥσπερ ὁ μητροπάτωρ , οὐκ ἔσχεν ὁμοίαν τῇ προαιρέσει τὴν τύχην , ἀλλὰ παρὰ τὴν ἑαυτοῦ γνώμην πολεμιστὴς ἠναγκάσθη γενέσθαι καὶ μηδένα χρόνον ἄνευ κινδύνου καὶ ταραχῆς βιῶσαι .
Lemmas: οὗτος καθίστημι ὁ πολίτευμα καί πᾶς μάλα ἐλπίζω ἄνευ πόλεμος καί κακός ἅπας ὁ βίος διατελέω , ὥσπερ ὁ μητροπάτωρ , οὐ ἔχω ὅμοιος ὁ προαίρεσις ὁ τύχη , ἀλλά παρά ὁ ἑαυτοῦ γνώμη πολεμιστής ἀναγκάζω γίγνομαι καί μηδείς χρόνος ἄνευ κίνδυνος καί ταραχή βιόω .
dionysius-halicarnassensis-history.antiquitates-romanae 3.37.2
εὐθὺς γὰρ ἅμα τῷ παρελθεῖν αὐτὸν ἐπὶ τὴν ἡγεμονίαν καὶ τὴν ἀπράγμονα καθίστασθαι πολιτείαν καταφρονήσαντες αὐτοῦ Λατῖνοι καὶ νομίσαντες διʼ ἀνανδρίαν οὐχ ἱκανὸν εἶναι πολέμους στρατηγεῖν , λῃστήρια διέπεμπον εἰς τὴν ὁμοροῦσαν αὐτοῖς ἕκαστοι χώραν , ὑφʼ ὧν πολλοὶ Ῥωμαίων ἐβλάπτοντο .
Lemmas: εὐθύς γάρ ἅμα ὁ παρέρχομαι αὐτός ἐπί ὁ ἡγεμονία καί ὁ ἀπράγμων καθίστημι πολιτεία καταφρονέω αὐτός Λατῖνος καί νομίζω διά ἀνανδρία οὐ ἱκανός εἰμί πόλεμος στρατηγέω , λῃστήριον διαπέμπω εἰς ὁ ὁμορέω αὐτός ἕκαστος χώρα , ὑπό ὅς πολύς Ῥωμαῖος βλάπτω .
dionysius-halicarnassensis-history.antiquitates-romanae 3.37.3
ἀφικομένων δὲ παρὰ τοῦ βασιλέως πρεσβευτῶν καὶ τὰ δίκαια Ῥωμαίοις ἀξιούντων ὑπέχειν κατὰ τὰς συνθήκας , οὔτε γινώσκειν ἐσκήπτοντο τῶν περὶ τὰ λῃστήρια κατηγορουμένων οὐδὲν ὡς οὐ μετὰ κοινῆς γνώμης γεγονότων οὔτε ὑπόδικοι γενέσθαι Ῥωμαίοις περὶ οὐθενὸς πράγματος · οὐδὲ γὰρ πρὸς ἐκείνους ποιήσασθαι τὰς συνθήκας , ἀλλὰ πρὸς Τύλλον , τελευτήσαντος δὲ τοῦ Τύλλου λελύσθαι σφίσι τὰς περὶ τῆς εἰρήνης ὁμολογίας .
Lemmas: ἀφικνέομαι δέ παρά ὁ βασιλεύς πρεσβευτής καί ὁ δίκαιος Ῥωμαῖος ἀξιόω ὑπέχω κατά ὁ συνθήκη , οὔτε γιγνώσκω σκήπτω ὁ περί ὁ λῃστήριον κατηγορέω οὐδείς ὡς οὐ μετά κοινός γνώμη γίγνομαι οὔτε ὑπόδικος γίγνομαι Ῥωμαῖος περί οὐδείς πρᾶγμα · οὐδέ γάρ πρός ἐκεῖνος ποιέω ὁ συνθήκη , ἀλλά πρός τυλλυς , τελευτάω δέ ὁ Τύλλος λύω σφεῖς ὁ περί ὁ εἰρήνη ὁμολογία .
dionysius-halicarnassensis-history.antiquitates-romanae 3.37.4
ἀναγκασθεὶς δὴ διὰ ταύτας τὰς αἰτίας καὶ ἀποκρίσεις τῶν Λατίνων ὁ Μάρκιος ἐξάγει στρατιὰν ἐπʼ αὐτοὺς καὶ προσκαθεζόμενος τῇ πόλει αὐτῶν Πολιτωρίῳ , πρὶν ἐπικουρίαν τινὰ τοῖς πολιορκουμένοις ἐκ τῶν ἄλλων ἀφικέσθαι Λατίνων , παραλαμβάνει τὴν πόλιν καθʼ ὁμολογίας · οὐ μέντοι διέθηκε τοὺς ἀνθρώπους δεινὸν οὐθέν , ἀλλʼ ἔχοντας τὰ σφέτερα πανδημεὶ μετήγαγεν εἰς Ῥώμην καὶ κατένειμεν εἰς φυλάς .
Lemmas: ἀναγκάζω δή διά οὗτος ὁ αἰτία καί ἀπόκρισις ὁ Λατῖνος ὁ Μάρκιος ἐξάγω στρατιά ἐπί αὐτός καί προσκαθέζομαι ὁ πόλις αὐτός Πολιτώριον , πρίν ἐπικουρία τις ὁ πολιορκέω ἐκ ὁ ἄλλος ἀφικνέομαι Λατῖνος , παραλαμβάνω ὁ πόλις κατά ὁμολογία · οὐ μέντοι διατίθημι ὁ ἄνθρωπος δεινός οὐδείς , ἀλλά ἔχω ὁ σφέτερος πανδημεί μετάγω εἰς Ῥώμη καί κατανέμω εἰς φυλή .
dionysius-halicarnassensis-history.antiquitates-romanae 3.38.1
τῷ δʼ ἑξῆς ἐνιαυτῷ Λατίνων εἰς ἔρημον τὸ Πολιτώριον ἐποίκους ἀποστειλάντων καὶ τὴν τῶν Πολιτωρίνων χώραν ἐπεργαζομένων ἀναλαβὼν τὴν δύναμιν ὁ Μάρκιος ἦγεν ἐπʼ αὐτούς . προελθόντων δὲ τοῦ τείχους τῶν Λατίνων καὶ παραταξαμένων νικήσας αὐτοὺς παραλαμβάνει τὴν πόλιν τὸ δεύτερον . ἐμπρήσας δὲ τὰς οἰκίας καὶ τὸ τεῖχος κατασκάψας , ἵνα μηθὲν αὖθις ὁρμητήριον ἔχοιεν οἱ πολέμιοι μηδʼ ἐργάζοιντο τὴν γῆν , ἀπῆγε τὴν στρατιάν .
Lemmas: ὁ δέ ἑξῆς ἐνιαυτός Λατῖνος εἰς ἐρῆμος ὁ Πολιτώριον ἔποικος ἀποστέλλω καί ὁ ὁ Πολιτωρῖνος χώρα ἐπεργάζομαι ἀναλαμβάνω ὁ δύναμις ὁ Μάρκιος ἄγω ἐπί αὐτός . προέρχομαι δέ ὁ τεῖχος ὁ Λατῖνος καί παρατάσσω νικάω αὐτός παραλαμβάνω ὁ πόλις ὁ δεύτερος . ἐμπίμπρημι δέ ὁ οἰκία καί ὁ τεῖχος κατασκάπτω , ἵνα μηδείς αὖθις ὁρμητήριον ἔχω ὁ πολέμιος μηδέ ἐργάζομαι ὁ γῆ , ἀπάγω ὁ στρατιά .
dionysius-halicarnassensis-history.antiquitates-romanae 3.38.2
τῷ δʼ ἑξῆς ἔτει Λατῖνοι μὲν ἐπὶ Μεδυλλίαν πόλιν στρατεύσαντες , ἐν ᾗ Ῥωμαίων ἦσαν ἄποικοι , προσκαθεζόμενοι τῷ τείχει καὶ πανταχόθεν ποιησάμενοι τὰς προσβολὰς αἱροῦσιν αὐτὴν κατὰ κράτος . Μάρκιος δὲ Τελλήνας πόλιν τῶν Λατίνων ἐπιφανῆ κατὰ τὸν αὐτὸν αἱρεῖ χρόνον ἐκ παρατάξεώς τε νικήσας καὶ διὰ τειχομαχίας παραστησάμενος , τούς τε ἁλόντας οὐδὲν ὧν εἶχον ἀφελόμενος εἰς Ῥώμην μητήγαγε καὶ τῆς πόλεως εἰς κατασκευὴν οἰκιῶν τόπον ἀπεμέρισε ·
Lemmas: ὁ δέ ἑξῆς ἔτος Λατῖνος μέν ἐπί Μεδυλλία πόλις στρατεύω , ἐν ὅς Ῥωμαῖος εἰμί ἄποικος , προσκαθέζομαι ὁ τεῖχος καί πανταχόθεν ποιέω ὁ προσβολή αἱρέω αὐτός κατά κράτος . Μάρκιος δέ Τελλῆναι πόλις ὁ Λατῖνος ἐπιφανής κατά ὁ αὐτός αἱρέω χρόνος ἐκ παράταξις τε νικάω καί διά τειχομαχία παρίστημι , ὁ τε ἁλίσκομαι οὐδείς ὅς ἔχω ἀφαιρέω εἰς Ῥώμη μητεγεάγω καί ὁ πόλις εἰς κατασκευή οἰκία τόπος ἀπομερίζω ·
dionysius-halicarnassensis-history.antiquitates-romanae 3.38.3
Μεδυλλίαν τε τριετῆ χρόνον ὑπὸ τοῖς Λατίνοις γενομένην τῷ τετάρτῳ κομίζεται πάλιν ἐνιαυτῷ πολλαῖς καὶ μεγάλαις παραστησάμενος μάχαις . καὶ μετʼ οὐ πολὺ τὴν Φικαναίων αἱρεῖ πόλιν , ἣν τρίτῳ πρότερον ἐνιαυτῷ λαβὼν καθʼ ὁμολογίας καὶ τοὺς ἐξ αὐτῆς ἅπαντας εἰς Ῥώμην μεταγαγών , ἄλλο δὲ τῆς πόλεως οὐδὲν κακώσας , ἐπιεικέστερον μᾶλλον ἢ φρονιμώτερον ἔδοξε βουλεύεσθαι .
Lemmas: Μεδυλλία τε τριέτης χρόνος ὑπό ὁ Λατῖνος γίγνομαι ὁ τέταρτος κομίζω πάλιν ἐνιαυτός πολύς καί μέγας παρίστημι μάχη . καί μετά οὐ πολύς ὁ Φικαναῖος αἱρέω πόλις , ὅς τρίτος πρότερος ἐνιαυτός λαμβάνω κατά ὁμολογία καί ὁ ἐκ αὐτός ἅπας εἰς Ῥώμη μετάγω , ἄλλος δέ ὁ πόλις οὐδείς κακόω , ἐπιεικής μάλα ἤ φρόνιμος δοκέω βουλεύω .
dionysius-halicarnassensis-history.antiquitates-romanae 3.38.4
ἀποίκους γὰρ ἀποστείλαντες εἰς αὐτὴν οἱ Λατῖνοι καὶ τὴν χώραν αὐτῶν διακατέχοντες αὐτοὶ τὴν τῶν Φικαναίων ἐκαρποῦντο , ὥστε ἠναγκάσθη πάλιν ὁ Μάρκιος τὸ δεύτερον ἐπὶ τὴν πόλιν στρατεῦσαι καὶ μετὰ πολλῆς πραγματείας κύριος αὐτῆς καταστὰς ἐμπρῆσαί τε τὰς οἰκίας καὶ τὰ τείχη κατασκάψαι .
Lemmas: ἄποικος γάρ ἀποστέλλω εἰς αὐτός ὁ Λατῖνος καί ὁ χώρα αὐτός διακατέχω αὐτός ὁ ὁ Φικαναῖος καρπέω , ὥστε ἀναγκάζω πάλιν ὁ Μάρκιος ὁ δεύτερος ἐπί ὁ πόλις στρατεύω καί μετά πολύς πραγματεία κύριος αὐτός καθίστημι ἐμπίμπρημι τε ὁ οἰκία καί ὁ τεῖχος κατασκάπτω .
dionysius-halicarnassensis-history.antiquitates-romanae 3.39.1
μετὰ τοῦτο γίνονται Λατίνων τε καὶ Ῥωμαίων μεγάλαις δυνάμεσι παραταξαμένων μάχαι διτταί . τῇ μὲν οὖν προτέρᾳ μέχρι πολλοῦ διαγωνισάμενοι καὶ δόξαντες ἰσόρροποι γεγονέναι διεκρίθησαν καὶ ἐπὶ τοὺς ἰδίους ἑκάτεροι χάρακας ἀπηλλάγησαν , τῇ δʼ ὑστέρᾳ Ῥωμαῖοι νικῶσι τοὺς Λατίνους καὶ μέχρι
Lemmas: μετά οὗτος γίγνομαι Λατῖνος τε καί Ῥωμαῖος μέγας δύναμις παρατάσσω μάχη δισσός . ὁ μέν οὖν πρότερος μέχρι πολύς διαγωνίζομαι καί δοκέω ἰσόρροπος γίγνομαι διακρίνω καί ἐπί ὁ ἴδιος ἑκάτερος χάραξ ἀπαλλάσσω , ὁ δέ ὕστερος Ῥωμαῖος νικάω ὁ Λατῖνος καί μέχρι
dionysius-halicarnassensis-history.antiquitates-romanae 3.39.2
στρατοπέδου διώκουσι . μετὰ δὲ τὰς μάχας ταύτας ἀγὼν μὲν ἐκ παρατάξεως οὐδεὶς αὐτοῖς ἔτι πρὸς ἀλλήλους συνέστη , καταδρομαὶ δὲ τῆς ὁμόρου χώρας ὑπʼ ἀμφοτέρων ἐγίνοντο συνεχεῖς καὶ συμπλοκαὶ τῶν περιπόλων τῆς γῆς ἱππέων τε καὶ ψιλῶν , ἐν αἷς ἐπεκράτουν ὡς τὰ πολλὰ Ῥωμαῖοι δύναμιν ὕπαιθρον ἔχοντες ἐν τοῖς ἐπικαίροις φρουρίοις ὑποκαθημένην ,
Lemmas: στρατόπεδον διώκω . μετά δέ ὁ μάχη οὗτος ἀγών μέν ἐκ παράταξις οὐδείς αὐτός ἔτι πρός ἀλλήλων συνίστημι , καταδρομή δέ ὁ ὅμορος χώρα ὑπό ἀμφότερος γίγνομαι συνεχής καί συμπλοκή ὁ περίπολος ὁ γῆ ἱππεύς τε καί ψιλός , ἐν ὅς ἐπικρατέω ὡς ὁ πολύς Ῥωμαῖος δύναμις ὑπαίθριος ἔχω ἐν ὁ ἐπίκαιρος φρούριον ὑποκάθημαι ,
dionysius-halicarnassensis-history.antiquitates-romanae 3.39.3
ἧς ὁ Τυρρηνὸς Ταρκύνιος ἡγεῖτο . ἀπέστησαν δὲ καὶ Φιδηναῖοι Ῥωμαίων κατὰ τοὺς αὐτοὺς χρόνους οὐκ ἐκ τοῦ φανεροῦ τὸν πόλεμον ἀναδείξαντες , ἀλλὰ κατʼ ὀλίγους καὶ κρύφα τὴν χώραν αὐτῶν καταδρομαῖς κακουργοῦντες · ἐφʼ οὓς ὁ Μάρκιος εὐζώνῳ στρατιᾷ ἐλάσας , πρὶν ἢ παρασκευάσασθαι τοὺς Φιδηναίους τὰ πρὸς τὸν πόλεμον , ἐγγὺς τῆς πόλεως τίθεται τὸν χάρακα .
Lemmas: ὅς ὁ Τυρρηνός Ταρκύνιος ἡγέομαι . ἀφίστημι δέ καί Φιδηναῖος Ῥωμαῖος κατά ὁ αὐτός χρόνος οὐ ἐκ ὁ φανερός ὁ πόλεμος ἀναδείκνυμι , ἀλλά κατά ὀλίγος καί κρύφα ὁ χώρα αὐτός καταδρομή κακουργέω · ἐπί ὅς ὁ Μάρκιος εὔζωνος στρατιά ἐλαύνω , πρίν ἤ παρασκευάζω ὁ Φιδηναῖος ὁ πρός ὁ πόλεμος , ἐγγύς ὁ πόλις τίθημι ὁ χάραξ .
dionysius-halicarnassensis-history.antiquitates-romanae 3.39.4
οἱ δὲ κατʼ ἀρχὰς μὲν ἀγνοεῖν ἐσκήπτοντο ἀντὶ ποίων ἀδικημάτων στρατὸς ἐπʼ αὐτοὺς Ῥωμαίων ἀφῖκται , τοῦ δὲ βασιλέως εἰπόντος ὅτι δίκας παρʼ αὐτῶν ἥκει ληψόμενος ὧν διήρπασάν τε καὶ κατέβλαψαν αὐτοῦ τὴν γῆν , ἀπελογοῦντο προς ταῦτα ὡς οὐ τὸ κοινὸν αἴτιον εἴη τῶν ἀδικημάτων , καὶ χρόνον ᾐτοῦντο εἰς διάγνωσίν τε καὶ ζήτησιν τῶν ἐνόχων ταῖς αἰτίαις καὶ πολλὰς κατέτριψαν ἡμέρας πράττοντες μὲν οὐδὲν τῶν δεόντων , ἐπικαλούμενοι δὲ κρύφα τοὺς συμμάχους καὶ περὶ κατασκευὴν ὅπλων γινόμενοι .
Lemmas: ὁ δέ κατά ἀρχή μέν ἀγνοέω σκήπτω ἀντί ποῖος ἀδίκημα στρατός ἐπί αὐτός Ῥωμαῖος ἀφικνέομαι , ὁ δέ βασιλεύς λέγω ὅτι δίκη παρά αὐτός ἥκω λαμβάνω ὅς διαρπάζω τε καί καταβλάπτω αὐτός ὁ γῆ , ἀπολογέομαι προς οὗτος ὡς οὐ ὁ κοινός αἴτιος εἰμί ὁ ἀδίκημα , καί χρόνος αἰτέω εἰς διάγνωσις τε καί ζήτησις ὁ ἔνοχος ὁ αἰτία καί πολύς κατατρίβω ἡμέρα πράσσω μέν οὐδείς ὁ δέω , ἐπικαλέω δέ κρύφα ὁ σύμμαχος καί περί κατασκευή ὅπλον γίγνομαι .
dionysius-halicarnassensis-history.antiquitates-romanae 3.40.1
μαθὼν δὲ τὴν διάνοιαν αὐτῶν ὁ Μάρκιος ὑπονόμους ὤρυττεν ἀπὸ τῆς ἰδίας παρεμβολῆς ἀρξάμενος ὑπὸ τὰ τείχη τῆς πόλεως , καὶ ἐπειδὴ τέλος εἶχεν ἤδη τὸ ἔργον , ἀναστήσας τὸν στρατὸν ἦγεν ἐπὶ τὴν πόλιν , μηχανάς τε πολλὰς καὶ κλίμακας καὶ τἆλλα πρὸς τειχομαχίαν κατεσκευασμένα ἐπαγόμενος , οὐ καθʼ ὃν αἱ διώρυγες ἐγίνοντο τοῦ τείχους τόπον , ἀλλὰ
Lemmas: μανθάνω δέ ὁ διάνοια αὐτός ὁ Μάρκιος ὑπόνομος ὀρύσσω ἀπό ὁ ἴδιος παρεμβολή ἄρχω ὑπό ὁ τεῖχος ὁ πόλις , καί ἐπειδή τέλος ἔχω ἤδη ὁ ἔργον , ἀνίστημι ὁ στρατός ἄγω ἐπί ὁ πόλις , μηχανή τε πολύς καί κλῖμαξ καί ἄλλος πρός τειχομαχία κατασκευάζω ἐπάγω , οὐ κατά ὅς ὁ διῶρυξ γίγνομαι ὁ τεῖχος τόπος , ἀλλά
dionysius-halicarnassensis-history.antiquitates-romanae 3.40.2
καθʼ ἕτερον . τῶν δὲ Φιδηναίων ἐπὶ τὰ πολιορκούμενα μέρη τῆς πόλεως συνδραμόντων ἀθρόων καὶ τὰς προσβολὰς γενναίως ἀποτριβομένων ἀναστομώσαντες τὰ πέρατα τῶν ὑπονόμων οἱ ταχθέντες ἐπὶ τούτῳ Ῥωμαῖοι ἐντὸς ἐγεγόνεσαν τοῦ περιβόλου καὶ τοὺς ὁμόσε χωροῦντας διαφθείραντες ἀνοίγουσι τοῖς πολιορκοῦσι τὰς πύλας .
Lemmas: κατά ἕτερος . ὁ δέ Φιδηναῖος ἐπί ὁ πολιορκέω μέρος ὁ πόλις συντρέχω ἀθρόος καί ὁ προσβολή γενναῖος ἀποτρίβω ἀναστομόω ὁ πέρας ὁ ὑπόνομος ὁ τάσσω ἐπί οὗτος Ῥωμαῖος ἐντός γίγνομαι ὁ περίβολος καί ὁ ὁμόσε χωρέω διαφθείρω ἀνοίγνυμι ὁ πολιορκέω ὁ πύλη .
dionysius-halicarnassensis-history.antiquitates-romanae 3.40.3
πολλῶν δʼ ἐν τῇ καταλήψει τῆς πόλεως ἀπολλυμένων τοὺς λοιποὺς τῶν Φιδηναίων ὅπλα τε παραδοῦναι κελεύσας ὁ Μάρκιος καὶ εἰς ἕνα τόπον τῆς πόλεως ἅπαντας προκηρύξας συνελθεῖν , ὀλίγους ἐξ αὐτῶν τοὺς αἰτίους τῆς ἀποστάσεως μάστιξιν αἰκισάμενος ἀπέκτεινεν , οἰκίας δʼ ἁπάντων διαρπάσαι τοῖς στρατιώταις ἐπιτρέψας καὶ φρουρὰν ἐν τῇ πόλει καταλιπὼν ἀξιόχρεων ἀπῆγε τὴν δύναμιν ἐπὶ Σαβίνους .
Lemmas: πολύς δέ ἐν ὁ κατάληψις ὁ πόλις ἀπόλλυμι ὁ λοιπός ὁ Φιδηναῖος ὅπλον τε παραδίδωμι κελεύω ὁ Μάρκιος καί εἰς εἷς τόπος ὁ πόλις ἅπας προκηρύσσω συνέρχομαι , ὀλίγος ἐκ αὐτός ὁ αἴτιος ὁ ἀπόστασις μάστιξ αἰκίζω ἀποκτείνω , οἰκία δέ ἅπας διαρπάζω ὁ στρατιώτης ἐπιτρέπω καί φρουρά ἐν ὁ πόλις καταλείπω ἀξιόχρεως ἀπάγω ὁ δύναμις ἐπί Σαβῖνος .
dionysius-halicarnassensis-history.antiquitates-romanae 3.40.4
οὐδὲ γὰρ ἐκεῖνοι διέμειναν ἐν ταῖς ὁμολογίαις , αἷς ἐποιήσαντο περὶ τῆς εἰρήνης πρὸς βασιλέα Τύλλον , ἀλλʼ ἐμβαλόντες εἰς τὴν Ῥωμαίων γῆν ἐδῄουν αὖθις τὴν ὅμορον , μαθών τε ὁ Μάρκιος παρά τε κατασκόπων καὶ αὐτομόλων τον καιρὸν τῆς ἐπιχειρήσεως ἐσκεδασμένων τῶν Σαβίνων καὶ λεηλατούντων τοὺς ἀγροὺς αὐτὸς μὲν ἅμα τοῖς πεζοῖς ἐπὶ τὸν χάρακα τῶν πολεμίων ἀφικόμενος ὀλίγην ἔχοντα φυλακὴν καταλαμβάνει τὸ ἔρυμα ἐξ ἐφόδου , Ταρκύνιον δὲ τοὺς ἱππεῖς ἄγοντα ἐπὶ τοὺς ἐν προνομαῖς ἐσκεδασμένους ἐπείγεσθαι ἐκέλευε .
Lemmas: οὐδέ γάρ ἐκεῖνος διαμένω ἐν ὁ ὁμολογία , ὅς ποιέω περί ὁ εἰρήνη πρός βασιλεύς τυλλυς , ἀλλά ἐμβάλλω εἰς ὁ Ῥωμαῖος γῆ δηϊόω αὖθις ὁ ὅμορος , μανθάνω τε ὁ Μάρκιος παρά τε κατάσκοπος καί αὐτόμολος τον καιρός ὁ ἐπιχείρησις σκεδάννυμι ὁ Σαβῖνος καί λεηλατέω ὁ ἀγρός αὐτός μέν ἅμα ὁ πεζός ἐπί ὁ χάραξ ὁ πολέμιος ἀφικνέομαι ὀλίγος ἔχω φυλακή καταλαμβάνω ὁ ἔρυμα ἐκ ἔφοδος , Ταρκύνιος δέ ὁ ἱππεύς ἄγω ἐπί ὁ ἐν προνομή σκεδάννυμι ἐπείγω κελεύω .
dionysius-halicarnassensis-history.antiquitates-romanae 3.40.5
μαθόντες δὲ οἱ Σαβῖνοι τὴν ἵππον τῶν Ῥωμαίων ἐπὶ σφᾶς ἐλαύνουσαν ἀφέντες τὴν λείαν καὶ τὰς ἄλλας ὠφελείας , ὅσας ἔφερόν τε καὶ ἦγον , ἔφευγον ἐπὶ τὸν χάρακα · ὡς δὲ κἀκεῖνον ἔγνωσαν κατεχόμενον ὑπὸ τῶν πεζῶν , ἀποροῦντες ὅποι τράποιντο συνέτειναν εἰς ὕλας τε καὶ ὄρη . διωκόμενοι δὲ ὑπὸ τῶν ψιλῶν καὶ τῶν ἱππέων ὀλίγοι μέν τινες ἐσώθησαν , οἱ δὲ πλείους διεφθάρησαν . καὶ μετὰ τὴν συμφορὰν ταύτην πρεσβευσάμενοι πάλιν εἰς Ῥώμην εἰρήνης τυγχάνουσιν οἵας ἐβούλοντο . ἔτι γὰρ ὁ πρὸς τὰς Λατίνων πόλεις συνεστηκὼς τοῖς Ῥωμαίοις πόλεμος ἀναγκαίας ἐποίει τὰς πρὸς τοὺς ἄλλους ἐχθροὺς ἀνοχάς τε καὶ διαλύσεις .
Lemmas: μανθάνω δέ ὁ Σαβῖνος ὁ ἵππος ὁ Ῥωμαῖος ἐπί σφεῖς ἐλαύνω ἀφίημι ὁ λεία καί ὁ ἄλλος ὠφέλεια , ὅσος φέρω τε καί ἄγω , φεύγω ἐπί ὁ χάραξ · ὡς δέ ἐκεῖνος γιγνώσκω κατέχω ὑπό ὁ πεζός , ἀπορέω ὅποι τρέπω συντείνω εἰς ὕλη τε καί ὄρος . διώκω δέ ὑπό ὁ ψιλός καί ὁ ἱππεύς ὀλίγος μέν τις σῴζω , ὁ δέ πολύς διαφθείρω . καί μετά ὁ συμφορά οὗτος πρεσβεύω πάλιν εἰς Ῥώμη εἰρήνη τυγχάνω οἷος βούλομαι . ἔτι γάρ ὁ πρός ὁ Λατῖνος πόλις συνίστημι ὁ Ῥωμαῖος πόλεμος ἀναγκαῖος ποιέω ὁ πρός ὁ ἄλλος ἐχθρός ἀνοχή τε καί διάλυσις .
dionysius-halicarnassensis-history.antiquitates-romanae 3.41.1
τετάρτῳ δὲ μάλιστα μετὰ τόνδε τὸν πόλεμον ἐνιαυτῷ Μάρκιος ὁ τῶν Ῥωμαίων βασιλεὺς τήν τε πολιτικὴν δύναμιν ἄγων καὶ τὴν συμμαχικὴν μεταπεμψάμενος ὅσην ἐδύνατο πλείστην ἐστράτευσεν ἐπὶ Οὐιεντανοὺς καὶ πολλὴν τῆς χώρας αὐτῶν ἐδῄωσεν . ἐκεῖνοι δʼ ἤρξαντο ἐνιαυτῷ πρότερον εἰς τὴν Ῥωμαίων γῆν ἐμβαλόντες καὶ πολλὰς μὲν ἁρπαγὰς χρημάτων , πολὺν δὲ ἀνθρώπων ὄλεθρον ποιήσαντες ·
Lemmas: τέταρτος δέ μάλα μετά ὅδε ὁ πόλεμος ἐνιαυτός Μάρκιος ὁ ὁ Ῥωμαῖος βασιλεύς ὁ τε πολιτικός δύναμις ἄγω καί ὁ συμμαχικός μεταπέμπω ὅσος δύναμαι πολύς στρατεύω ἐπί Οὐιεντανός καί πολύς ὁ χώρα αὐτός δηϊόω . ἐκεῖνος δέ ἄρχω ἐνιαυτός πρότερος εἰς ὁ Ῥωμαῖος γῆ ἐμβάλλω καί πολύς μέν ἁρπαγή χρῆμα , πολύς δέ ἄνθρωπος ὄλεθρος ποιέω ·
dionysius-halicarnassensis-history.antiquitates-romanae 3.41.2
στρατιᾶς δὲ πολλῆς παρὰ τῶν Οὐιεντανῶν ἐξελθούσης καὶ πέραν τοῦ Τεβέριος ποταμοῦ πρὸς τῇ Φιδηναίων πόλει χάρακα θεμένης ἀναλαβὼν τὴν δύναμιν ἦγεν ὡς εἶχε τάχους καὶ πρῶτον μὲν τῶν ἐπὶ τὴν χώραν ἐξόδων αὐτοὺς ἀπέκλεισεν ἱπποκρατῶν , ἔπειτʼ εἰς παράταξιν προελθεῖν ἀναγκάσας ἐνίκησε καὶ τοῦ χάρακος αὐτῶν ἐκράτησε . χωρήσαντος δὲ αὐτῷ καὶ τούτου κατὰ γνώμην τοῦ πολέμου τὴν ἐπινίκιον πομπὴν καὶ τὸν εἰωθότα θρίαμβον τοῖς θεοῖς κατήγαγεν εἰς τὴν πόλιν ἀφικόμενος .
Lemmas: στρατιά δέ πολύς παρά ὁ Οὐιεντανός ἐξέρχομαι καί πέραν ὁ Τέβερις ποταμός πρός ὁ Φιδηναῖος πόλις χάραξ τίθημι ἀναλαμβάνω ὁ δύναμις ἄγω ὡς ἔχω τάχος καί πρῶτος μέν ὁ ἐπί ὁ χώρα ἔξοδος αὐτός ἀποκλείω ἱπποκρατέω , ἔπειτα εἰς παράταξις προέρχομαι ἀναγκάζω νικάω καί ὁ χάραξ αὐτός κρατέω . χωρέω δέ αὐτός καί οὗτος κατά γνώμη ὁ πόλεμος ὁ ἐπινίκιος πομπή καί ὁ εἴωθα θρίαμβος ὁ θεός κατάγω εἰς ὁ πόλις ἀφικνέομαι .
dionysius-halicarnassensis-history.antiquitates-romanae 3.41.3
δευτέρῳ δʼ ὕστερον ἔτει πάλιν τῶν Οὐιεντανῶν λυσάντων ἃς ἐποιήσαντο πρὸς αὐτὸν ἀνοχὰς καὶ τὰς ἁλὰς ἀξιούντων ἀπολαβεῖν , ὧν ἐπὶ Ῥωμύλου βασιλέως καθʼ ὁμολογίας ἀπέστησαν , ἑτέραν τίθεται πρὸς αὐτοὺς μάχην περὶ ταῖς ἁλαῖς μείζονα τῆς προτέρας , ἣν εὐπετῶς ἐνίκησε ,
Lemmas: δεύτερος δέ ὕστερον ἔτος πάλιν ὁ Οὐιεντανός λύω ὅς ποιέω πρός αὐτός ἀνοχή καί ὁ ἁλή ἀξιόω ἀπολαμβάνω , ὅς ἐπί Ῥωμύλος βασιλεύς κατά ὁμολογία ἀφίστημι , ἕτερος τίθημι πρός αὐτός μάχη περί ὁ ἁλή μέγας ὁ πρότερος , ὅς εὐπετής νικάω ,
dionysius-halicarnassensis-history.antiquitates-romanae 3.41.4
καὶ τὰς ἁλὰς ἐξ ἐκείνου κατεῖχεν ἀναμφιλόγως . τὰ δὲ ἀριστεῖα καὶ ἐκ ταύτης ἔλαβε τῆς μάχης ὁ τῶν ἱππέων ἡγεμὼν Ταρκύνιος , καὶ αὐτὸν ὁ Μάρκιος ἄνδρα πάντων κράτιστον ἡγησάμενος τά τε ἄλλα σεμνύνων διετέλει καὶ εἰς τὸν τῶν πατρικίων τε καὶ βουλευτῶν ἀριθμὸν κατέγραψεν .
Lemmas: καί ὁ ἁλή ἐκ ἐκεῖνος κατέχω ἀναμφίλογος . ὁ δέ ἀριστεῖα καί ἐκ οὗτος λαμβάνω ὁ μάχη ὁ ὁ ἱππεύς ἡγεμών Ταρκύνιος , καί αὐτός ὁ Μάρκιος ἀνήρ πᾶς κρατύς ἡγέομαι ὁ τε ἄλλος σεμνύνω διατελέω καί εἰς ὁ ὁ πατρίκιος τε καί βουλευτής ἀριθμός καταγράφω .
dionysius-halicarnassensis-history.antiquitates-romanae 3.41.5
ἐγένετο δὲ καὶ πρὸς τὸ τῶν Οὐολούσκων ἔθνος τῷ Μαρκίῳ πόλεμος λῃστηρίων κἀκεῖθεν ἐξιόντων ἐπὶ τοὺς τῶν Ῥωμαίων ἀγρούς · καὶ στρατεύσας ἐπʼ αὐτοὺς μεγάλῃ χειρὶ πολλὴν περιεβάλετο λείαν πόλει τε αὐτῶν Οὐελίτραις προσκαθεζόμενος ἀπετάφρευε καὶ περιεχαράκου καὶ τειχομαχίαν συνίστατο τῆς ὑπαίθρου κρατῶν . ἐξελθόντων δὲ σὺν ἱκετηρίαις τῶν πρεσβυτάτων καὶ τάς τε βλάβας διαλύσειν ὑποσχομένων , ὡς ἂν ὁ βασιλεὺς δικαιώσῃ , καὶ τοὺς ἐνόχους ταῖς αἰτίαις ἐπὶ δίκην παρέξειν ὁμολογούντων , ἀνοχὰς πρὸς αὐτοὺς ποιησάμενος καὶ τὰ δίκαια παρʼ ἑκόντων λαβὼν εἰρήνην καὶ φιλίαν συντίθεται .
Lemmas: γίγνομαι δέ καί πρός ὁ ὁ Οὐολοῦσκοι ἔθνος ὁ Μάρκιος πόλεμος λῃστήριον ἐκεῖθεν ἐξέρχομαι ἐπί ὁ ὁ Ῥωμαῖος ἀγρός · καί στρατεύω ἐπί αὐτός μέγας χείρ πολύς περιβάλλω λεία πόλις τε αὐτός Οὐέλιτραι προσκαθέζομαι ἀποταφρεύω καί περιχαρακόω καί τειχομαχία συνίστημι ὁ ὑπαίθριος κρατέω . ἐξέρχομαι δέ σύν ἱκετήριος ὁ πρέσβυς καί ὁ τε βλάβη διαλύω ὑπισχνέομαι , ὡς ἄν ὁ βασιλεύς δικαιόω , καί ὁ ἔνοχος ὁ αἰτία ἐπί δίκη παρέχω ὁμολογέω , ἀνοχή πρός αὐτός ποιέω καί ὁ δίκαιος παρά ἑκών λαμβάνω εἰρήνη καί φιλία συντίθημι .
dionysius-halicarnassensis-history.antiquitates-romanae 3.42.1
ἐκ δὲ τοῦ Σαβίνων ἔθνους αὖθις ἕτεροί τινες τῆς Ῥωμαίων οὔπω πεπειραμένοι δυνάμεως , πόλιν οἰκοῦντες εὐδαίμονα καὶ μεγάλην , ἐγκαλεῖν μὲν αὐτοῖς οὐδὲν ἔχοντες , φθονεῖν δὲ ταῖς εὐτυχίαις ἀναγκαζόμενοι μείζοσιν ἢ κατὰ λόγον γινομέναις , ἄνθρωποι δεινοὶ τὰ πολέμια τὸ μὲν πρῶτον ἀπὸ λῃστηρίων καὶ καταδρομῆς ἀγρῶν ὀλίγοι συνελθόντες ἤρξαντο , ἔπειτα δελεαζόμενοι ταῖς ὠφελείαις φανερὰν ποιοῦνται στρατείαν ἐπʼ αὐτοὺς καὶ τῆς ὁμόρου πολλὴν λεηλατοῦντες ἐκάκωσαν ἰσχυρῶς .
Lemmas: ἐκ δέ ὁ Σαβῖνος ἔθνος αὖθις ἕτερος τις ὁ Ῥωμαῖος οὔπω πειράω δύναμις , πόλις οἰκέω εὐδαίμων καί μέγας , ἐγκαλέω μέν αὐτός οὐδείς ἔχω , φθονέω δέ ὁ εὐτυχία ἀναγκάζω μέγας ἤ κατά λόγος γίγνομαι , ἄνθρωπος δεινός ὁ πολέμιος ὁ μέν πρῶτος ἀπό λῃστήριον καί καταδρομή ἀγρός ὀλίγος συνέρχομαι ἄρχω , ἔπειτα δελεάζω ὁ ὠφέλεια φανερός ποιέω στρατεία ἐπί αὐτός καί ὁ ὅμορος πολύς λεηλατέω κακόω ἰσχυρός .
dionysius-halicarnassensis-history.antiquitates-romanae 3.42.2
οὐ μὴν ἐξεγένετό γε αὐτοῖς οὔτε τὰς ὠφελείας ἀπἄγειν οὔτʼ αὐτοῖς ἀθώοις ἀπελθεῖν , ἀλλʼ ἐκβοηθήσας κατὰ σπουδὴν ὁ τῶν Ῥωμαίων βασιλεὺς καὶ πλησίον τῆς ἐκείνων παρεμβολῆς θέμενος τὸν χάρακα προελθεῖν
Lemmas: οὐ μήν ἐκγίγνομαι γε αὐτός οὔτε ὁ ὠφέλεια ἀπάγω οὔτε αὐτός ἄθωος ἀπέρχομαι , ἀλλά ἐκβοηθέω κατά σπουδή ὁ ὁ Ῥωμαῖος βασιλεύς καί πλησίον ὁ ἐκεῖνος παρεμβολή τίθημι ὁ χάραξ προέρχομαι
dionysius-halicarnassensis-history.antiquitates-romanae 3.42.3
αὐτοὺς ἠνάγκασεν εἰς μάχην . ἐγένετο μὲν οὖν μέγας ἀγὼν καὶ πολλοὶ παρʼ ἀμφοτέρων ἔπεσον , ἐκράτησαν δὲ Ῥωμαῖοι κατὰ τὸ ἔμπειρόν τε καὶ φιλόπονον , ὧν ἐθάδες ἦσαν ἐκ πλείστου , καὶ περιεγένοντο παρὰ πολὺ τῶν Σαβίνων τοῖς τε φεύγουσιν αὐτῶν ἐπὶ τὸν χάρακα σποράσι καὶ ἀσυντάκτοις ἐκποδὸς ἑπόμενοι πολὺν ἐποίουν φόνον .
Lemmas: αὐτός ἀναγκάζω εἰς μάχη . γίγνομαι μέν οὖν μέγας ἀγών καί πολύς παρά ἀμφότερος πίπτω , κρατέω δέ Ῥωμαῖος κατά ὁ ἔμπειρος τε καί φιλόπονος , ὅς ἐθάς εἰμί ἐκ πολύς , καί περιγίγνομαι παρά πολύς ὁ Σαβῖνος ὁ τε φεύγω αὐτός ἐπί ὁ χάραξ σποράς καί ἀσύντακτος ἐκποδός ἕπομαι πολύς ποιέω φόνος .
dionysius-halicarnassensis-history.antiquitates-romanae 3.42.4
κρατήσαντες δὲ καὶ τῆς παρεμβολῆς αὐτῶν παντοδαπῶν χρημάτων γεμούσης καὶ τοὺς αἰχμαλώτους , οὓς ἔλαβον οἱ Σαβῖνοι κατὰ τὰς προνομάς , ἀπολαβόντες ἀπῄεσαν ἐπʼ οἴκου . αἱ μὲν δὴ πολεμικαὶ πράξεις τοῦδε τοῦ βασιλέως αἱ μνήμης καὶ λόγου παρὰ Ῥωμαίοις τυγχάνουσαι τοιαίδε τινὲς λέγονται γενέσθαι · πολιτικαὶ δὲ ἃς ἔρχομαι λέξων .
Lemmas: κρατέω δέ καί ὁ παρεμβολή αὐτός παντοδαπής χρῆμα γέμω καί ὁ αἰχμάλωτος , ὅς λαμβάνω ὁ Σαβῖνος κατά ὁ προνομή , ἀπολαμβάνω ἀπέρχομαι ἐπί οἶκος . ὁ μέν δή πολεμικός πρᾶξις ὅδε ὁ βασιλεύς ὁ μνήμη καί λόγος παρά Ῥωμαῖος τυγχάνω τοιόσδε τις λέγω γίγνομαι · πολιτικός δέ ὅς ἔρχομαι λέγω .
dionysius-halicarnassensis-history.antiquitates-romanae 3.43.1
πρῶτον μὲν τῇ πόλει μοῖραν οὐ μικρὰν προσέθηκεν τειχίσας τὸν λεγόμενον Ἀουεντῖνον · ἔστι δὲ λόφος ὑψηλὸς ἐπιεικῶς ὀκτωκαίδεκά που σταδίων τὴν περίμετρον , ὃς τότε μὲν ὕλης παντοδαπῆς μεστὸς ἦν , πλείστης δὲ καὶ καλλίστης δάφνης , ἐφʼ ἧς Λαυρῆτον ὑπὸ Ῥωμαίων καλεῖται τόπος τις ἐπʼ αὐτοῦ · νῦν δὲ οἰκιῶν ἐστι πλήρης ἅπας , ἔνθα σὺν πολλοῖς ἄλλοις καὶ τὸ τῆς Ἀρτέμιδος ἱερὸν ἵδρυται , εἴργεται δὲ ἀφʼ ἑτέρου τῶν συμπεριεχομένων τῇ Ῥώμῃ λόφων τοῦ καλουμένου Παλλαντίου , περὶ ὃν ἡ πρώτη κατασκευασθεῖσα πόλις ἱδρύθη , βαθείᾳ καὶ στενῇ φάραγγι . ἐν δὲ τοῖς ὕστερον χρόνοις ἐχώσθη πᾶς ὁ μεταξὺ τῶν λόφων αὐλών .
Lemmas: πρῶτος μέν ὁ πόλις μοῖρα οὐ μικρός προστίθημι τειχίζω ὁ λέγω Ἀουεντῖνον · εἰμί δέ λόφος ὑψηλός ἐπιεικής ὀκτωκαίδεκα που στάδιον ὁ περίμετρον , ὅς τότε μέν ὕλη παντοδαπός μεστός εἰμί , πολύς δέ καί καλός δάφνη , ἐπί ὅς Λαυρῆτον ὑπό Ῥωμαῖος καλέω τόπος τις ἐπί αὐτός · νῦν δέ οἰκία εἰμί πλήρης ἅπας , ἔνθα σύν πολύς ἄλλος καί ὁ ὁ Ἄρτεμις ἱερός ἱδρύω , ἔργω δέ ἀπό ἕτερος ὁ συμπεριέχω ὁ Ῥώμη λόφος ὁ καλέω Παλλάντιον , περί ὅς ὁ πρῶτος κατασκευάζω πόλις ἱδρύω , βαθύς καί στενός φάραγξ . ἐν δέ ὁ ὕστερον χρόνος χώννυμι πᾶς ὁ μεταξύ ὁ λόφος αὐλών .
dionysius-halicarnassensis-history.antiquitates-romanae 3.43.2
τοῦτον δὴ τὸν λόφον ἐπιτείχισμα κατὰ τῆς πόλεως ὁρῶν ἐσόμενον , εἴ τις αὐτῇ ἐπίοι στρατὸς τείχει καὶ τάφρῳ περιέλαβε καὶ τοὺς μεταχθέντας ἐκ Τελλήνης τε καὶ Πολιτωρίου καὶ τῶν ἄλλων πόλεων ὅσων ἐκράτησεν ἐν τούτῳ τῷ χωρίῳ καθίδρυσεν . ἓν μὲν δὴ τοῦτο τὸ πολίτευμα τοῦ βασιλέως παραδίδοται καλὸν ἅμα καὶ πραγματικόν , ἐξ οὗ μείζονά τε συνέβη γενέσθαι τὴν πόλιν ἑτέρας προσθέσει πόλεως καὶ πολλῇ χειρὶ πολεμίων ἐπιστρατευσάντων ἧττον εὔληπτον ·
Lemmas: οὗτος δή ὁ λόφος ἐπιτείχισμα κατά ὁ πόλις ὁράω εἰμί , εἰ τις αὐτός ἐπέρχομαι στρατός τεῖχος καί τάφρος περιλαμβάνω καί ὁ μετάγω ἐκ Τελλήνη τε καί Πολιτώριον καί ὁ ἄλλος πόλις ὅσος κρατέω ἐν οὗτος ὁ χωρίον καθιδρύω . εἷς μέν δή οὗτος ὁ πολίτευμα ὁ βασιλεύς παραδίδωμι καλός ἅμα καί πραγματικός , ἐκ ὅς μέγας τε συμβαίνω γίγνομαι ὁ πόλις ἕτερος πρόσθεσις πόλις καί πολύς χείρ πολέμιος ἐπιστρατεύω ἥσσων εὔληπτος ·